Školský rok 2023/2024
Republiková súťaž žiakov základných škôl
zo slovenského jazyka a jazykovej kultúry
7. ročník 

1. Doplň vynechané písmená do viet. 

S naš__m starým otcom sme si užili mnoho veselých chv__ľ. Rád sedával vo fotel__ a všeličo nám rozprával. V kufr__ mal ukryté svoje malé model__ áut. Keď rozprával našim deťom, on__ ho rad__ počúvali. Delil sa so svojimi príbehmi z mladosti. Najlepšie bolo, keď sme s n__m boli len samí chlapci. Raz večer sme sami dvaja sedeli v izbe. Cez okno som videl, ako sa neďaleko starého mlyna bl__skalo. Starý otec podišiel k oknu. Všimol som si jeho postavu. Plecia mu už ov__sli. Videl som ho, ako zam__kal dvere. „Zakr__ sa perinou!“ povedal mi a zhasol lampu.                    

2. Vo vete Blíži sa nečas, ukryte sa pod strechu! podčiarknuté je sloveso. Urč všetky gramatické  
    kategórie toho slovesa a napíš na čiary. (Poradie nie je dôležité.)

    ________________________ , ___________________, _______________________,
    ________________________ , ___________________, _______________________ 

3. Pozorne si prečítaj vety a všimni si, či je v každej vyjadrený podmet. Za vetou, v ktorej je vyjadrený podmet, napíš písmeno U (úplná)  a za vetou, v ktorej podmet nie je vyjadrený, napíš N (neúplná).

    a) Fajčiť je škodlivé. ____
    b) Ihriskom otriaslo hromové hurá. ____
    c) Chceli sme ísť k moru. ____
    d) Tentoraz sme sa vybrali na výlet do Fruškej hory. ___

4. Pozorne si prečítaj vety a za každou napíš, či je jednočlenná alebo dvojčlenná. Za jednočlennou napíš J a za dvojčlennou D. 

    a) V stredu sa zo severovýchodu výrazne oteplí.    ___
    b) V priebehu dňa sa zrážky rozšíria aj na východ. ___ 
    c) Zamyslene prechádzal cez park na križovatku.   ___
    d) Po namáhavej práci si treba odpočinúť.              ___

5. Na čiaru za každou vetou napíš, ktorým slovným druhom je vyjadrený nezhodný prívlastok.

    a) Pustia ťa tam iba so súhlasom rodiča. __________________
    b) Cesta späť mu trvala veľmi dlho.        __________________ 
    c) Naľakaný Peter urobil krok doľava.    __________________ 
    d) Chuť do práce mu nikdy nechýbala.   __________________

6. Vo vetách je podčiarknutý predmet. Urč, v ktorom je páde. Pád napíš na čiaru za vetou.
    
    a) Príroda hýrila farbami jari.           __________________
    b) Nevidel som ho už dva roky.        __________________ 
    c) Musím zavolať Adamovi.              __________________
    d) Žiaci sa rozprávali o prázdninách. __________________

7. Zakrúžkuj písmeno pred tou vetou, v ktorej nie je príslovkové určenie spôsobu.
    
    a) Ráno trénujem s chuťou.           
    b) Od zlosti Jano do mňa kopol.        
    c) Slová zneli veľmi príjemne.              
    d) Takto sa k starším nesprávame. 

8. Vo vetách vyhľadaj predmet a urč, či je holý (H), rozvitý (R) alebo viacnásobný (V) a napíš      
    na čiaru vhodné písmeno.

    a) Suché listy opúšťali konáre.                   ___       
    b) Halušky s bryndzou má rada iba sestra. ___ 
    c) Ničoho sa neboj.                                     ___             
    d) Kúpila som šál a rukavice.                     ___

9. Z daných viet vypíš na čiary prisudzovacie sklady.
     
    a) Unavený Martin prišiel neskoro domov.          _______________________
    b) Ema to s radosťou vyklebetí každému.             _______________________
    c) Aj teta tam chodievala po cukor, múku a olej. _______________________

10. Srbské slová prelož do slovenčiny. 

     autoput  –        ______________   
     carina –           ______________   
     menjačnica –   ______________    
     
11. Zakrúžkuj písmeno pred riadkom, v ktorom sú iba určovacie sklady. 
 
     a) sedí v izbe, hrá na klavíri, Paľko je naladený
     b) Anka je hladná, chlieb a maslo, káva vonia 
     c) horúce leto, vanilková zmrzlina, kúpiť knihu  
     d) maliny sú sladké, chudý a bledý, ráno i večer

12. Urč druh každej vety podľa obsahu. Za každou vetou napíš na čiaru, o ktorý druh ide. 

      a) Keby už prestalo pršať!        _______________ 
      b) Poupratuj si izbu!                 _______________
      c) Vrátiš sa domov do večera? _______________
      d) Aj Filip príde k nám.            _______________
   
13. Na čiary napíš, či ide o jednoduchú vetu alebo súvetie.

a) Cesta loďou do Austrálie bola mojím vytúženým snom.             _______________   
b) Nad zrúcaninou domu sa akurát zdvíhal tenký kosáčik mesiaca. _______________
c) Lekári odporúčajú cvičiť žiakom, ba radia to i dospelým.            _______________
d) Elena vyšla na dvor, no nikoho už tam nevidela.                          _______________          

14. Pozorne si prečítaj uvedené súvetia a za každým napíš, či je jednoduché alebo zložené. Za jednoduchým súvetím napíš písmeno J a za zloženým písmeno Z.

a) Starká založila ruky a očakávala hroznú búrku, akej ešte nebolo. ___ 
b) Simon sa znovu presvedčil, že dnes večer mu ide iba jeden jediný rýchlik. ___
c) Michala nepovedala Simonovi všetko, čo včera videla a počula.  ___
d) O dva dni sme plní očakávania nastúpili ráno o pol siedmej do staručkého autobusu, ktorý 
    držal pokope iba obrovský nápis Piťo Tour na boku karosérie. ___                                   

15. Pozorne si prečítaj uvedené súvetia a za každým napíš, či je priraďovacie alebo podraďovacie.
      a) Využívajú ľahký vietor, čo vanie nad vlnami.            ____________________  súvetie
      b) Odstúpil, klobúk sňal, poklonil sa neobratne.             ____________________  súvetie
      c) Nielenže prišla neskoro, ale bola aj nahnevaná.          ____________________  súvetie
      d) Kým stihol dôjsť na koniec ulice, chytili ho policajti. ____________________  súvetie

16. Za každým súvetím napíš na čiaru, či ide o zlučovacie, vylučovacie, odporovacie alebo stupňovacie priraďovacie súvetie.

      a) Dostala si dobrú známku, alebo si veselá pre dačo iné? __________________ súvetie
      b) Nasľubuje hory-doly a nepodá pohár vody.                   __________________ súvetie
      c) Pomaly sa obrátil a išiel naspäť.                                     __________________ súvetie
      d) Teraz mu verí, ba ho trocha aj ľutuje.                            __________________ súvetie

17. V podraďovacích súvetiach dopíš čiarky.

      a) Nerozprávaj  o tom  čo si  tu  videl.    
      b) Stará  mama  pozbierala  jablká  čo  popadali  zo  stromu.  

18. Zakrúžkuj písmeno pred správnym významom frazeologizmu mať niečo (ako) na dlani.

  a) mať čím podplatiť niekoho     
  b) mať malé niečo, čo možno dlaňou zakryť
  c) mať niečo, od čoho ho dlaň stále svrbí 
  d) mať niečo jasné; dobre niečo vidieť
     
19. Pozorne si prečítaj uvedený text z knihy Z našej prírody, ktorú vydalo vydavateľstvo Príroda  v Bratislave (1978). 

           Väčšina milovníkov kvetín, najmä horských, túži priblížiť si kúsok prírody do svojej bezprostrednej blízkosti. Hoci sa tieto rastliny dajú pestovať ako iné kvetiny na záhonoch, predsa ich krása vynikne až vtedy, keď sa vysadia medzi kamene do skalky čiže alpína. Alpínum patrí v poslednom čase k najpopulárnejším odvetviam záhradkárčenia; je jednou z najcennejších častí záhrady, pretože keď sú v nej vysadené vždyzelené rastliny, ostáva malou oázou života i v zimných mesiacoch.
           Záujem o vysokohorské rastliny je iste starý. Pestovali ich najmä v kláštorných, ale aj v súkromných záhradách.

     Zakrúžkuj písmeno pred tou vetou, ktorá správne vyplýva z textu.

      a) Horské rastliny kvitnú bohatšie na záhonoch ako v skalkách. 
      b) V minulosti horské rastliny zriedkavo pestovali v kláštorných a súkromných záhradách.
      c) Do alpína sa sadia okrem horských kvetín aj vždyzelené rastliny.
      d) Milovníci kvetín si vysádzajú kvetiny do záhonov, aby mali pekne upravené dvory.

   Skontroloval: _______________________________    Počet bodov: __________